CELEX: 32020D2134
Language: el
Date: 2020-12-10 00:00:00
Title: Απόφαση (ΕΕ) 2020/2134 του Συμβουλίου της 10ης Δεκεμβρίου 2020 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συστάθηκε βάσει της συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, όσον αφορά την τροποποίηση στο παράρτημα II της συμφωνίας για τον συντονισμό των συστημάτων κοινωνικής ασφάλισης (Κείμενο που παρουσιάζει ενδιαφέρον για τον ΕΟΧ)

18.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 430/10
               
            
         ΑΠΟΦΑΣΗ (ΕΕ) 2020/2134 ΤΟΥ ΣΥΜΒΟΥΛΙΟΥ
         της 10ης Δεκεμβρίου 2020
         σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συστάθηκε βάσει της συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, όσον αφορά την τροποποίηση στο παράρτημα II της συμφωνίας για τον συντονισμό των συστημάτων κοινωνικής ασφάλισης
         (Κείμενο που παρουσιάζει ενδιαφέρον για τον ΕΟΧ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 48 σε συνδυασμό με το άρθρο 218 παράγραφος 9,
         Έχοντας υπόψη την απόφαση 2002/309/ΕΚ, Ευρατόμ του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία (1), και ιδίως το άρθρο 2,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας (2), αφετέρου («συμφωνία»), άρχισε να ισχύει την 1η Ιουνίου 2002.
                  
               
                     (2)
                  
                  
                     Σύμφωνα με το άρθρο 18 της συμφωνίας, η Μεικτή Επιτροπή μπορεί να αποφασίσει να τροποποιήσει το παράρτημα II της συμφωνίας.
                  
               
                     (3)
                  
                  
                     Η συμφωνία παύει να εφαρμόζεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας («Ηνωμένο Βασίλειο») ως αποτέλεσμα της αποχώρησής του από την Ευρωπαϊκή Ένωση.
                  
               
                     (4)
                  
                  
                     Δυνάμει του άρθρου 23 της συμφωνίας, σε περίπτωση καταγγελίας της συμφωνίας, δεν θίγονται τα κεκτημένα δικαιώματα ιδιωτών και τα συμβαλλόμενα μέρη ρυθμίζουν με κοινή συμφωνία την τύχη των δικαιωμάτων που πρόκειται να προσκτηθούν.
                  
               
                     (5)
                  
                  
                     Είναι, συνεπώς, αναγκαίο να παρασχεθεί αμοιβαία προστασία των δικαιωμάτων κοινωνικής ασφάλισης για τους υπηκόους του Ηνωμένου Βασιλείου, καθώς και για τα μέλη των οικογενειών τους και τους επιζώντες τους, οι οποίοι, έως τη λήξη της μεταβατικής περιόδου, όπως αυτή ορίζεται στο άρθρο 126 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαική Ενωση και την Ευρωπαική Κοινότητα Ατομικής Ενεργείας (3), βρίσκονται ή βρίσκονταν σε διασυνοριακή κατάσταση στην οποία εμπλέκονται ταυτόχρονα ένα ή περισσότερα συμβαλλόμενα μέρη της συμφωνίας και το Ηνωμένο Βασίλειο, με την τροποποίηση του παραρτήματος II της συμφωνίας.
                  
               
                     (6)
                  
                  
                     Η θέση της Ένωσης στο πλαίσιο της Μεικτής Επιτροπής θα πρέπει επομένως να βασίζεται στο σχέδιο απόφασης της Μεικτής Επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής όσον αφορά την προτεινόμενη τροποποίηση στο παράρτημα II της συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου για τον συντονισμό των συστημάτων κοινωνικής ασφάλισης, βασίζεται στο σχέδιο απόφασης της Μεικτής Επιτροπής (4).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 10 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 114 της 30.4.2002, σ. 1.
         
            (2)  ΕΕ L 114 της 30.4.2002, σ. 6.
         
            (3)  ΕΕ L 29 της 31.1.2020, σ. 7.
         
            (4)  Βλέπε έγγραφο ST 12965/20 στον ιστότοπο http://register.consilium.europa.eu